Erkebispedømmet Melbourne
**Hilton Forrest Deakin** (født 13. november 1932 i Seymour i Victoria i Australia, død 28. september 2022 i Balwyn) var en australsk katolsk geistlig og hjelpebiskop i Melbourne.

Liv og virke
------------

### Bakgrunn

Hilton Deakin var sønn av Arthur og Ruby, og fikk sin tidlige utdanning ved St Joseph's i Finley, St Mary's i Thornbury og Parade College i East Melbourne. Han begynte deretter på *Corpus Christi College Seminary*, deretter i Werribee, i 1951.

### Prest

Koadjutor-erkebiskopen av Melbourne, Justin Daniel Simonds, ordinerte ham til prest 27. juli 1958 ved St. Patrick's Cathedral i Melbourne. Deakin virket som sjelesørger i Moonee Ponds; St Patricks katedral; Box Hill; Glen Iris og Mount Eliza. I 1987 ble Deakin utnevnt til generalvikar for erkebispedømmet.

### Hjelpebiskop i Melbourne

Den 30. desember 1992 ble han utnevnt til hjelpebiskop i Melbourne og titulærbiskop av Murthlacum av pave Johannes Paul II. Erkebiskopen av Melbourne, Thomas Francis Little, ordinerte ham til biskop den 3. mars neste år; medkonsekratorer var Joseph Peter O'Connell, hjelpebiskop i Melbourne, og Eric Gerard Perkins, hjelpebiskop i Melbourne.

Deakin ble blant annet utnevnt til bispelig vikar for migranter og flyktninger. Han hadde en stor interesse for sakral musikk og *St. Patrick's Cathedral Choir*.

Deakin gjorde en spesiell innsats for å hjelpe mennesker i vanskeligheter. På 1970-tallet tok han en bachelorgrad fra Monash University og ble uteksaminert i 1977 med en doktorgrad i antropologi. Blant Hans interesseområder var aboriginernes situasjon, han var president i Caritas Oceania og visepresident for Caritas Internationalis. I tillegg var Deakin aktiv i Indonesia-okkuperte Øst-Timor. Han var blant de katolske prelater som ledsaget Dílis biskop Carlos Filipe Ximenes Belo til fredsprisseremonien i Oslo i 1996.

Den 13. november 2007 innvilget pave Benedikt XVI biskop Deakins aldersrelaterte avskjedssøknad på hans 75-årsdag. 

Han døde 28. september 2022 i en alder av 89 år på *Justin Villa Aged Care* i Balwyn, en forstad til Melbourne.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Lucido Maria Parocchi (1833-1903) \*1871
* Kardinal Pietro La Fontaine (1860-1935) \*1906
* Kardinal Celso Benigno Luigi Costantini (1976-1958) \*1921
* Kardinal James Robert Knox (1914-1983) \*1953
* Erkebiskop Thomas Francis Little (1925-2008) \*1973
* Biskop *Hilton Forrest Deak* (1932-2022) \*1992

Referanser
----------

1. ↑   katolsk hierarki ID deakin[Hentet fra Wikidata]
2. ↑  County First: Sad news that former Auxiliary Bishop of Melbourne Hilton Deakin has passed away aged 89, he was a passionate advocate for East Timor and a friend to many especially the families of the Balibo Five, 28. september 2022, lest 28. september 2022.
3. ↑  catholic-hierarchy.org deakin, lest 6. juni 2023

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF
 |